Fjirtjin Needhelpers

De Fjirtjin Needhelpers foarmje in groep hilligen yn de Roomsk-Katolike Tsjerke, dy't oanroppen wurde kinne foar ferskillende krupsjes. De hilligen yn de groep wurde ek yndividueel yn ferskillende kristlike streamings fereare.

De earste ferearing fan de hilligen as groep datearret út it begjin fan de 14e iuw yn it Dútske Rynlân, nei alle gedachten doe't de pest yn it gebiet omwierre. Fral yn Dútslân binne der tsjerken te finen dy't oan de fjirtjin needhelpers wijd binne. De bekendste dêrfan it de basilyk Vierzehnheiligen by Bad Staffelstein. Oare oan de hilligengroep wijde tsjerken binne te finen yn Eastenryk, Switserlân, Poalen, Tsjechje en Itaalje.  

Sintraal steane trije froulike martlers, oer wa't yn Dútslân in folgjende rymke bestiet: 

 Sankt Margareth mit dem Wurm
 Sankt Barbara mit dem Turm
 Sankt Katharina mit dem Radl
 Das sind die heiligen drei Madl

Der komme yn de list ôfwikings foar by de alve manlike needhelpers, dy't regionaal troch oare hilligen ferfongen wurde. Dy oare hilligen binne: 

 Rochus fan Montpellier 
 Nikolaas fan Myra yn stee fan Erasmus
 paus Sikstus II
 Hubertus fan Luik
 Albertus Magnus
 Leonardus fan Limoges yn stee fan Egidius

De measte needhelpers binne yn de jierren 1960 fan de roomske hilligenkalinder skrast om't hurde bewizen fan harren bestean ûntbrekke.

De wenstige list fan de Fjirtjin Hillige Needhelpers bestiet út de folgjende hilligen: 

 Ofbyld Namme Oanroppen tsjin/foar: Oare ynformaasje Betinkingsdei 100px Achatius by eangstme yn de deadsstriid Oanfierder fan tsientûzen martlers, dy't ûnder keizer Hadrianus (117–138) op de berch Ararat fanwegen harren leauwen krúsige waarden. 22 juny 100px Barbara tsjin koarts, by tonger en tsjin fjoer; beskermhillige fan minsken op harren stjerbêd, mynwurkers, geologen, klokkejitters, arsjitekten, metaalbewurkers, mitsliers, timmerlju, dakdekkers, deagravers, elektrisiteitsmanlju, jongfammen en finzenen Neffens de oerlevering yn in toer opsletten, mishannele en ûnthalze. 4 desimber 100px Blasius by pine yn 'e kiel, swollerij, pest, foar in goede bycht; beskermer fan it fee en patroan fan in soad ambachtslju  Biskop fan Sebaste (Armeenje, tsjintwurdich Sivas yn Turkije); ferstoar om 316 hinne troch ûnthalzing. 3 febrewaris   100px Dionysius tsjin pine 'e holle en hûnsdûmens, syfilis, longsyktes en sieleneed Kaam yn de 3e iuw as misjonaris nei Galje en waard dêr troch de romeinske steedhâlder feroardiele ta ûnthalzing. 9 oktober 100px Egidius  by de bycht en memmen dy't it boarst jouwe Ek bekend as Sint-Gillis. De iennige needhelper dy't net tamtearre waard, stifter fan it benediktynske kleaster Sint-Egidius yn de Provence. 1 septimber 100px Erasmus  by pine yn 'e búk, lêst fan de terms, krampen, maachsyktes, wurdt oanroppen by bertes en syktes fan hûsdieren  Ek bekend ûnder Sint-Elmo. Syn beulen skuorden him de terms út it liif, mar hy wist te ûntkommen.  2 juny  100px Eustachius  by drege libbenskwestjes en by it ferwurkjen fan rou; oarspronklik de patroanhillige fan jagers Wurke yn it leger ûnder keizer Trajanus (53–117), waard fanwegen syn leauwe om 120/130 hinne ûnder keizer Hadrianus eksekutearre. 20 septimber 100px Fitus  by kramp, epilepsy, hûnsdûmens, de Sykte fan Huntington (ek Sint-Fitusdûns neamd), bêdpisjen en by slangebiten; patroanhillige fan aptekers, wynmakkers, dûnsers, akteurs, bierbrouwers, kastleins De arts fan keizer Maksimiaan, om 305 nei Kristus ûnder de kristenferfolging fan Diokletianus fermoarde. 15 juny 100px Joaris  foar goed waar, helper by kriichsgefaar, koarts, pest, ferlieding; beskermd hûsdieren  Romeinsk ofsier dy't as kristlike martler yn de 4e iuw ûnthalze waard; neffens in leginde wurdt er as drakendeader beskôge. 23 april 100px Katarina  by swierrichheden mei it spraakfermogen, patroanhillige fan famkes, jongfammen, troude froulju, gelearden en in soad ambachten.  Ferstoarn troch ûnthalzing, nei't earder it rêd briek dêr't hja op lein waard.  25 novimber 100px Kristoffel  oanroppen tsjin in ûnferwachtse dea, redding by elts gefaar; tsjin û.o. de fallende sykte, tonger, hongersneed en heilstoarmen, pest, pine yn 'e tosken, Patroanhillige fan bôgesjitters, sjauffeurs, seelju, lju dy't yn griente en fruit hannelje, boekbiners, reizgers. Kristusdrager, is fan de hilligenkalinder skrast, mar wurdt lokaal noch wol fereare.  24 july 100px Margareta  by alle wûnen; patroanhillige by befallings  Yn 305 ûnder keizer Diokletianus ûnthalze; wurdt yn de ikonografy faak mei in draak as symboal fan de duvel ôfbylde. 20 july 100px Pantaléon  tsjin pine yn 'e holle, útputting en ferienlikjen, tsjin sprinkhoannen en feesyktes; patroanhillige fan dokters en kreamheinsters  De arts fan keizer Maksimiaan; om 305 nei Kristus ûnder de kristenferfolging fan Diokletianus fermoarde. 27 july 100px Syriakus  by de deadsstriid tsjin ferlieding Diaken, om 305 nei Kristus ûnder de kristenferfolging fan Diokletianus fermoarde. 8 augustus

Kategory:Roomsk-katolyk hillige
Kategory:Kristlike folkloare